"ناتو-یا عضو اولماق اوچون مراجعت ائدن سوئد-دن گؤزلنتیمیز ترورون مالیه لشدیریلمه‌سینه، اینسان توپلاما و تبلیغات فعالیتینه سون قویولماسی و لازیمی تدبیرلرین گؤرولمه‌سی‌دیر".
بونو خاریجی ایشلر ناظیری مولود چاووش اوغلو بلژیک-ین پایتاختی بروکسل-ده کئچیریلن اولوسلار آراسی باغیشچیلار کنفرانسیندان سونرا تشکیل ائدیلن مطبوعات کنفرانسیندا ائتدیگی چیخیشدا دئییب.
سوئد-ین ناتو-یا عضولوک سوره جی ایله باغلی سوالا چاووش اوغلو ژوئن آییندا ایسپانیانین پایتاختی مادرید-ده تورکیه، سوئد و فینلاندیا آراسیندا ایمضا‌لانان اوچلو راضیلاشمایا ایشاره ائدیب.
راضیلاشمانین حیاتا کئچیریلیب-کئچیریلمه‌دیگینی نظردن کئچیردیک‌لرینی ایفاده ائدن چاووش اوغلو سوئد-ین یئنی حکومتله آنتی‌ترور قانونونا دییشیک‌لیک ائدیلمه‌سی کیمی مثبت آددیم‌لار آتدیغینی و بونون مثبت قارشیلاندیغینی دقته چاتدیریب.
چاووش اوغلو "(سوئد) آنایاساسیندا دییشیک‌لیک ائتدی. طبیعی کی، بون‌لارین مقصدی نه دیر؟ ترورلا موباریزه‌ده کونکرئت آدیم‌لار آتا بیلمک. نیه قارشی؟ سوئد-ده پ.کا.کا-نین، پ.کا.کا طرفدارلاری‌نین پول توپلاما فعالیت‌لری، ائله‌جه ده آدام‌لارین توپلانماسی و ترور تبلیغاتینا سون قویولماسی. "تأسف کی، ایسکاندیناویا اؤلکه‌لرینده قانون‌لار ترورلا موباریزه‌ده یئترلی دئییل. اورادا ایداری تدبیرلرله داعش بونو ائدیرسه، هامی‌سی بونون قارشی‌سینی آلیر، اما بونو پ.کا.کا ائتسه هئچ کیم بونا مانع اولمور، آچیق دانیشاق" دئییب.
نتیجه‌ده پ.کا.کا و ترور تشکیلات‌لاری‌نین بو جور فعالیت‌لری‌نین داوام ائتدیگینی وورغولایانن مولود چاووش اوغلو  اونو دا دئییب کی، سوئد-دن گؤزلنتیمیز اودور کی، بعضی مثبت آددیم‌لار آتیب‌لار، لاکین کیفایت دئییل. ترورون مالیه لشدیریلمه‌سی، ترور تشکیلاتینا جلب ائدیلمه‌سی و تبلیغات فعالیتینه سون قویولماسی، لازیمی تدبیرلرین گؤرولمه‌سی، بون‌دان باشقا، استرداد طلب ائتدیگیمیز اینسان‌لار وار. بونونلا باغلی کونکرت آدیم‌لار آتیلما‌لی‌دیر.
